31986R3749
L 348/32
JURNALUL OFÍCIAL AL UNIUNII EUROPENE
REGULAMENTUL (CEE) NR. 3749/86 AL COMISIEI
din 9 decembrie 1986
de stabilire a faptului generator de calculare a valorii prelevărilor și restituirilor din sectorul orezului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1676/85 al Consiliului din 11 iunie 1985 privind valoarea unității de cont și cursurile de schimb care urmează a fi aplicate în sensul politicii agricole comune (1), în special articolul 5 alineatul (3),
întrucât, în conformitate cu Regulamentul (CEE) nr. 3294/86 (2) al Comisiei, cursul de schimb se stabilește cu ajutorul unui coeficient monetar calculat și aplicat într-o manieră similară celei de calculare a compensațiilor financiare;
întrucât, în conformitate cu articolul 4 din Regulamentul (CEE) nr. 1676/85, în cazul în care se modifică un curs de schimb agricol, modificarea afectează valorile pentru care se aplică faptul generator în urma intrării în vigoare a noului curs de schimb agricol; întrucât, în conformitate cu articolul 5 alineatul (1) litera (a) din regulamentul menționat, expresia fapt generator se referă la valorile percepute sau acordate în cadrul schimburilor, îndeplinirea formalităților vamale de import sau export;
întrucât, în consecință, valorile fixate anticipat pentru taxe și restituiri pot varia în moneda națională; întrucât, în consecință, fixarea anticipată a taxelor și a restituirilor constituie un risc imprevizibil pentru comercianți; întrucât, în consecință, este necesar să se prevadă, ca fapt generator, data de acceptare a cererii de fixare anticipată a taxelor sau a restituirilor în sensul punerii în aplicare a cursului de schimb pentru calcularea acestor valori în moneda națională;
întrucât măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Faptul generator pentru conversiunea în moneda națională a valorii taxelor și restituirilor aplicabile în sectorul orezului este:
-
în cazul fixării anticipate a acestor valori, ziua depunerii cererii de fixare anticipate;
-
în cazul unei fixări anticipate prin licitație, ultima zi de depunere a ofertelor.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 decembrie 1986.